ישיבת קול יעקב

ישיבת קול יעקב היא ישיבה גדולה השוכנת בשכונת בית וגן בירושלים. נכון ל-2018 מונה כ-250 תלמידים. תולדות הישיבה הישיבה נוסדה על ידי האחים הרב יהודה והרב דניאל עדס, על שם אביהם, הרב יעקב עדס, מראשי ישיבת פורת יוסף ואב"ד בירושלים. היא החלה את דרכה ככולל אברכים שהוקם בשנת ה'תשכ"ד, לאחר פטירת האב, ושכן בביתו. בהמשך נבנה בניין הישיבה בשכונת בית וגן. הישיבה הוקמה בתמיכת הרב אלעזר מנחם מן שך. חלק מרבניה הם ספרדים בוגרי ישיבות ליטאיות. משגיח הישיבה היה הרב דב יפה, עד לפטירתו בה'תשע"ח (נובמבר 2017). מאז משמשים בתפקיד הרב חיים שיפמן, הרב צבי לוי הרב חיים בלאק הרב אברהם גברא והרב נפתלי הירש. בעבר היו מחצית מהתלמידים ספרדים ומחציתם אשכנזים-ליטאים. לקראת שנת הלימודים ה'תשע"ב התקבלו לראשונה תלמידים ספרדים בלבד. דרך הלימוד בישיבה היא דרך הלימוד המקובלת בעולם הליטאי. בעבר למדו בישיבה כמאה אברכים, אך עקב מצבה הכלכלי הקשה, הוחלט בסוף שנת ה'תשע"ה על סגירת הכולל. בישיבה מתקיימות במוצאי שמחת תורה הקפות שניות רבות משתתפים. תלמידי הרב יהודה עדס הקימו בנתיבות ובביתר ישיבות קטנות בשם זהה, המכוונת על ידו. צוות הישיבה ראש הישיבה הוא הרב יהודה עדס. המשגיח הוא הרב צבי לוי וכיום הרב אברהם גברא הר"מים הם הרב יוסף דב וינטר, הרב משה ברכה, הרב יהושע אסטנבולי, והרב עקיבא כהן, חתניו של ראש הישיבה. בעבר לימדו בה עד לפטירתם, הרבנים משה קופשיץ ויצחק דז'ימיטרובסקי. את הישיבה ניהל הרב אריה הראל, חתנו של הבאבא סאלי. כיום מנהל אותה יצחק גרינוולד. בוגרים מפורסמים הרב אליהו בקשי דורון (בכולל שעל ידי הישיבה) הרב שלמה ידידיה זעפראני (בכולל שעל ידי הישיבה) הרב יעקב עדס (דברי יעקב) הרב ד"ר רונן לוביץ הפרשן יעקב ריבלין הזמר ישי לפידות הרב אשר חמוי (ראש ישיבת "אבני נזר") הרב אופיר מלכה קישורים חיצוניים ישיבת קול יעקב (ירושלים), דף שער בספרייה הלאומית הערות שוליים